### 8.      Ansøgning om midlertidig likviditet til Vestsjællands Veterantog

**Åbent**

Sagsnr.: 326-2017-44689       J.nr.: 20.13.00           Dokumentnr.:
326-2017-334780

**Sagstype**

Beslutning.

**Resume og sagens baggrund**

Vestsjællands Veterantog har ved skrivelse af 21. november
2017 søgt om midlertidig likviditet på 1.022.000 kr. til brug for delvis
finansiering af opretholdelse af muligheden for veterantogskørsel på
veteranbanen Høng - Gørlev. De samlede udgifter til projektet forventes i alt
at beløbe sig til 1.666.000 kr., som delvis egenfinansieres og delvis
finansieres af Trafik-, Bygge- og Boligstyrelsen.

Det bevilligede tilskud fra Trafik-, Bygge- og
Boligstyrelsen på 1.022.000 kr. kan først udbetales, efter projektet er
afsluttet, og endeligt regnskab og afrapportering for projektet er afsendt til
Trafik-, Bygge- og Boligstyrelsen.

Projektet planlægges påbegyndt i december 2017 og afsluttes
i maj 2018, hvorefter de 1.022.000 kr. forventes udbetalt fra Trafik-, Bygge-
og Boligstyrelsen senest 20. oktober 2018 og derefter tilbagebetalt til
Kalundborg Kommune.

**Indstillinger**

Direktøren indstiller;

1. At den ansøgte
likviditet på 1.022.000 kr. godkendes.

2. At de 1.022.000
kr. tilbagebetales til Kalundborg Kommune senest den 31. oktober 2018.

3. At de 1.022.000
kr. finansieres af kassen.

**Behandling**

Økonomiudvalget, Kommunalbestyrelsen.

**Sagsfremstilling**

Vestsjællands Veterantog er blevet pålagt af Trafik-, Bygge-
og Boligstyrelsen at etablere et bomanlæg ved overkørsel 33, [adresse] i Høng,
således at overkørslen lever op til kravene i Bekendtgørelse 115 af 31. januar
2014 om sikkerhedsforanstaltninger i jernbaneoverkørsler, der er åbne for
almindelig færdsel. Hvis dette ikke etableres, vil Trafik-, Bygge- og
Boligstyrelsen formentlig nedlægge forbud mod kørsel med veterantog på
veteranbanen. I tilslutning til etablering af bomanlægget, ønsker Vestsjællands
Veterantog at udskifte sporet i overkørslen, samt at udskifte svellerne mellem
overkørsel 32 og 33.

Det samlede budget udgør 1.666.000 kr., hvoraf der er
bevilliget 1.022.000 kr. i tilskud fra Trafik-, Bygge- og Boligstyrelsen.
Restbeløbet på 644.000 kr. finansieres af egne midler.

Der henvises i øvrigt til den vedhæftede projektbeskrivelse
vedrørende Opretholdelse af muligheden for veterantogskørsel på veteranbanen
Høng - Gørlev.

**Økonomiske konsekvenser**

Udgiften til lånet på 1.022.000 kr. finansieres af kassen.
Beløbet forventes at være midlertidigt og udgiftsneutralt for kommunen inden
udgangen af oktober 2018.

**Økonomiudvalgets møde den 13.
december 2017:**

Anbefales.

**Bilag**

|  |  |
| --- | --- |
| Budget - Revideret | 326-2017-336017 |
| Projektbeskrivelse | 326-2017-334734 |